CELEX: 31989D0224
Language: el
Date: 1989-03-09 00:00:00
Title: 89/224/ΕΟΚ: Απόφαση της Επιτροπής της 9ης Μαρτίου 1989 για την αναγνώριση ορισμένων τμημάτων του εδάφους του Βελγίου ως επίσημα απαλλαγμένων από την κλασική πανώλη των χοίρων (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31989D0224

89/224/ΕΟΚ: Απόφαση της Επιτροπής της 9ης Μαρτίου 1989 για την αναγνώριση ορισμένων τμημάτων του εδάφους του Βελγίου ως επίσημα απαλλαγμένων από την κλασική πανώλη των χοίρων (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 092 της 05/04/1989 σ. 0025 - 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Μαρτίου 1989  για την αναγνώριση ορισμένων τμημάτων του εδάφους του Βελγίου ως επίσημα απαλλαγμένων από την κλασική πανώλη των χοίρων  (Τα κείμενα στη γαλλική και ολλανδική γλώσσα είναι τα μόνα αυθεντικά)  (89/224/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την οδηγία 87/487/ΕΟΚ (2), και ιδίως το άρθρο 7 παράγραφος 2,  την απόφαση 88/529/ΕΟΚ της Επιτροπής της 7ης Οκτωβρίου 1988 για την έγκριση του προγράμματος ταχείας εξαλείψεως της κλασικής πανώλης των χοίρων το οποίο υπέβαλε το Βασίλειο του Βελγίου (3),  Εκτιμώντας:  ότι η εξέλιξη της κατάστασης ως προς την ασθένεια αυτή οδήγησε τις βελγικές αρχές, σύμφωνα με το πρόγραμμά τους, να εφαρμόσουν μέτρα τα οποία θα εγγυώνται την προστασία και τη διατήρηση του καθεστώτος ορισμένων περιοχών·  ότι δεν διαπιστώθηκε καμία περίπτωση κλασικής πανώλης των χοίρων και ο εμβολιασμός εναντίον της κλασικής πανώλης των χοίρων έχει ήδη σταματήσει εδώ και περισσότερο από 15 μήνες, στις περιφέρειες οι οποίες πρέπει να αναγνωρισθούν ως επίσημα απαλλαγμένες από την κλασική πανώλη των χοίρων·  ότι το καθεστώς των περιφερειών που πρέπει να αναγνωρισθούν ως επίσημα απαλλαγμένες από την κλασική πανώλη των χοίρων, πρόκειται να διατηρηθεί εφαρμόζοντας τα μέτρα που προβλέπονται στο άρθρο 7 παράγραφος 2 της οδηγίας 80/1095/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα τμήματα του εδάφους του Βελγίου που αποτελούνται από τις περιφέρειες οι οποίες απαριθμούνται στο παράρτημα, αναγνωρίζονται ως επίσημα απαλλαγμένα από την κλασική πανώλη των χοίρων κατά την έννοια του άρθρου 7 παράγραφος 2 της οδηγίας 80/1095/ΕΟΚ.  Άρθρο 2  Η παρούσα απόφαση απευθύνεται στο Βασίλειο του Βελγίου.  Βρυξέλλες, 9 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 325 της 1. 12. 1980, σ. 1.  (2) ΕΕ αριθ. L 280 της 3. 10. 1987, σ. 24.  (3) ΕΕ αριθ. L 291 της 25. 10. 1988, σ. 78.  ΠΑΡΑΡΤΗΜΑ  Περιοχές του Βασιλείου του Βελγίου οι οποίες αναγνωρίζονται επίσημα απαλλαγμένες κλασικής πανώλης των χοίρων  - Οι επαρχίες της Λιέγης, του Λουξεμβούργου και του Ναμύρ.